Euskal Herriko kostaldea - Wikipedia, entziklopedia askea.

# Euskal Herriko kostaldea

### Wikipedia(e)tik

Euskal Herriko kostaldea satelite bidez ikusita. Hainbat lekuren kokapena agertzen da

Euskal Herriko kostaldeak hiru alde ezberdin ditu, ia-ia modu zuzenan Bizkaia, Gipuzkoa eta Lapurdiko mugekin bat egiten dutenak.

Orokorrean oso kostalde basatia da, eraikitzeko aukera handirik ez duena ematen ibaien itsasoratzean ez bada. Labartsua da eta abrasio lautada handiak ditu. Hondartza txikiak beste itsaso batzuetan daudenekin alderatuta eta leku batetik bestera aldapa handiak daude.

Hainbat puntutan 100 metro baino altuagoak diren itsas-labarrak daude eta berehala igarotzen da itsasoaren altueratik altuera handi batera.

Ibai asko baina txikiak daude. Nagusienak Bilboko itsasadarra, Urdaibaikoan itsasoratzen den Oka, Oria, Urola, Urumea, Bidasoa eta Atturri dira.

Uharteei dagokienez, gaur egun bat bera ere ez dago populatuta. Handiena Santa Klarakoa da (Donostia).

## [aldatu] Lurraldeka

### [aldatu] Bizkaia

Sakontzeko, irakurri: Bizkaiko kostaldea

Kostaldea Plentzian. Inguruak oso labartsuak dira, baina Butroek laugune bat sortzen du Plentzia eta Gorliz artean

Bizkaiko kostaldea malkartsua da, baina orokorrean hondartza handiak daude. Gainera bi itsas-adar daude bertan: Nerbioiko itsasadarra eta Urdaibai.

Bizkaiko kostaldean bost zonalde nagusi egin ditzakegu errazago aztertzeko. Lehenengoa Muskizetik Abrara doa. Bigarrena Abratik Plentziara. Hirugarrena hortik Urdaibaira. Laugarrena Urdaibai bera litzateke eta bosgarrena Urdaibaitik Ondarroara. Gune hauetariko bakoitzak bere ezaugarriak ditu, nahiz eta orokorrean nahiko antzekoak izan.

Bizkaiko kostan Euskal Herrian iparraldeenen dagoen lekuetako bat dago, Matxitxako lurmuturra. Gainera hainbat irla daude, Billano, Izaro edo Aketxe bezala.

Kostako puntu batzuetan itsasoak hegi handiekin topo egiten du, adibidez, Ogoño lurmuturran, 200 metro baino gehiago dituena.

### [aldatu] Gipuzkoa

Debako inguruetan itsas-hegi altuak daude. Ohartu hondartza bukatzean dagoen erliebean

Sakontzeko, irakurri: Gipuzkoako kostaldea

Gipuzkoako kostak gorabehera handiagoak ditu eta orokorrean hegiak handiagoak dira. Hondartza txikiagoak eta harritsuagoak daude Bizkaiko mugatik Zumaiaraino eta hortik aurrera geroz eta luzeagoak diren hondartzak. Ibai ezberdinen itsasoratzetan estuario txikiak sortzen dira (Oria), eta beste batzuetan itsasadarrak (Urumea, Bidasoa).

Bizkaiko kostaldearekin alderatuta oso hondartza gutxi ditu Gipuzkoako kostaldeak. Ingurune gehienak oso menditsuak dira eta, adibidez, Donostiatik Hondarribira ez dago hondartzarik. Jaizkibel mendiak edo Zumaiako inguruneak itsaso labar altuak ematen ditu.

Ibaien itsasoratzetan badiak sortzen dira, Kontxa edota Pasaian bezala. Orion ere antzeko egoera ematen da.

### [aldatu] Lapurdi

Biarritzen kosta laua da eta oso hegi txikiak ditu.

Sakontzeko, irakurri: Lapurdiko kostaldea

Lapurdiko kostaldea, ordea, askoz lauagoa da. Hondartza geroz eta luzeagoak daude eta hegiak altuera txikikoak dira. Bidasoa eta Atturri ibaiek bere urak bertan isurtzen dituzte.

Duna sistema batek babesten du barnealdea itsasotik hondartza gehienetan.

## [aldatu] Hondartzak

Sakontzeko, irakurri: Euskal Herriko hondartzak

Mendebaldeko mutur batean dagoen La Arenako hondartzatik (Muskiz) beste muturreko Barra hondartzaraino (Baiona), euskal kostaldean hamaika plaia daude.

Izan ere, toki batzuk surf egiteko erreferentziazkoak dira.

## [aldatu] Uharteak

Mendebaldetik ekialdera uharte hauek ditugu:

- Billano (Gorliz)
- Aketxe (Bermeo)
- Gaztelugatxeko Doniene (Bermeo)
- Txatxarramendi (Sukarrieta)
- Izaro (Bermeo eta Mundaka)
- Garraitz (Lekeitio)
- Santa Klara (Donostia)
- Faisaien uhartea (Irun eta Hendaia)
- Tunbarria (Hendaia)

## [aldatu] Portuak

Sakontzeko, irakurri: Euskal Herriko portuak

Bermeoko portua baxurako arrantza kairik garrantzitsuena da gaur egun euskal lurralde osoan. Alturakoari dagokionez, Ondarroakoa da nabarmenena.

Merkataritza kairik handienak, bestalde, Bilboko portua, Baionakoa eta Pasaiakoa dira.

## [aldatu] Itsasargiak

Sakontzeko, irakurri: Euskal Herriko itsasargiak

Mendebaldetik ekialdera Billanokoa (Gorliz), Matxitxakokoa (Bermeo), Santa Katalinakoa (Lekeitio), Getariakoa, Igeldokoa, Higerkoa (Hondarribia), Ziburukoa eta Biarritzekoa aipatzekoak dira.

## [aldatu] Ikus, gainera

- Euskal Herriko geografia fisikoa

"http://eu.wikipedia.org../../../e/u/s/Euskal_Herriko_kostaldea_fcc6.html"(e)tik eskuratuta

Kategoria: Euskal Herriko kostaldea

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español
- Polski